168633 – 26032024 – În perioada 1 iulie – 30 august 2024, prin Programul Oficial de Internship, Guvernul asigură 150 posturi pentru stagiarii care doresc să lucreze în instituțiile administrației publice centrale.
Înscrierile au loc în perioada 1 aprilie – 11 mai 2024. Candidaturile vor fi evaluate în perioada 23 aprilie – 14 iunie 2024, iar rezultatele vor fi publicate pe 17 iunie 2024.
Condițiile de participare la program sunt:
- au împlinit vârsta de 16 ani, dar nu mai mult de 27 ani;
- au cetățenia română;
- cunosc limba română, scris și vorbit;
- au capacitate deplină de exercițiu;
- cunosc cel puțin o limbă străină de circulație internațională;
- au cunoștințe în domeniul IT;
- nu sunt active pe piața muncii;
- nu au absolvit Programul Oficial de Internship al Guvernului României;
- îndeplinesc condițiile specifice prevăzute în fișa de internship a postului pentru care aplică;
- îndeplinesc condițiile generale prevăzute de Legea nr. 176/2018 privind internshipul, cu modificările și completările ulterioare.